Diari Oficial de la Generalitat Valenciana


Sumari del DOGV 5330, del 23-08-2006 (2006/9440)

Edicte de la Junta Arbitral del Transport d'Alacant sobre la notificació del laude arbitral a l'empresa Aguilo Blesa MA, SL (Federico Villareig) en l'expedient: 007/06-A.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5330

Data del DOGV
:   23-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/9440


Organisme emissor
:   Conselleria d'Infraestructures i Transport

Tipus de document
:   Anunci

Edicte de la Junta Arbitral del Transport d'Alacant sobre la notificació del laude arbitral a l'empresa Aguilo Blesa MA, SL (Federico Villareig) en l'expedient: 007/06-A. [2006/9440]  
El Sr. Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal d'Aguilo Blesa MA, SL (Federico Villareig), que s'ha dictat el laude en l'expedient 007/06-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:  
Tribunal president: Sr. Manuel Gálvez Acero, cap del Servici Territorial de Transports d'Alacant. Vocals: Sr. Juan Rico Girona. Representant de les empreses de transports. Sr. Antonio Guardiola Jover. Representant dels usuaris, vocal secretària Sra. Ana Antolín Baigorri. Alacant, 7 d'abril de 2006. A les 10.30 hores es constituïx la Junta Arbitral del Transport d'Alacant en la seu de l'av. d'Aguilera 1-6a planta, pels membres expressats al marge, a fi de dictar el laude arbitral sobre la controvèrsia plantejada en l'expedient 007/06-A, promogut per Transportes Ochoa, SA, amb domicili a Alacant contra Aguilo Blesa MA, SL (Federico Villareig), amb domicili a l'Alfàs del Pi en relació amb la següent reclamació d'impagament de ports per servicis de transport realitzats entre Benidorm i distintes poblacions de la península i entre Barcelona i Benidorm els mesos de setembre i octubre de 2005 per valor, segons les factures 01347 i 00527, de 30 de setembre, i 01042 de 31 d'octubre, de 691,63 € (sis-cents noranta-un amb seixanta-tres euros) IVA inclòs, més gastos financers xifrats en 13,91 € (tretze amb noranta-un euros). Comença la vista oral sense la compareixença de la reclamada, encara a pesar d'haver sigut citada dins del temps i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora Sr. Angel Jiménez Lara que ratifica la seua demanda i quantia expressades. Així mateix són aportats a l'expedient, com a prova documental, albarans justificatius de l'arreplegada i entrega de les diferents partides i constituïxen estos la facturació el muntant de la qual és objecte de la present reclamació. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre i Llei 29/2003, de 8 d'octubre, ja que afecta les qüestions competencials de les juntes arbitrals de transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'han exposat abans, s'arriba per unanimitat al següent laude: estimar la demanda interposada per Transportes Ochoa, SA, contra Aguilo Blesa MA, SL (Federico Villareig), per considerar formalitzat el contracte i realitzades les prestacions convingudes sense que s'haja provat el pagament dels ports meritat. Conseqüentment amb allò que s'ha exposat procedix que Aguilo Blesa MA, SL (Federico Villareig), abone a Transportes Ochoa, SA, la quantitat de 691,63 € (sis-cents noranta-un amb seixanta-tres euros) inclòs l'IVA, en concepte de ports després de liquidació, més els interessos legals de demora corresponents des del moment de la interposició de la demanda el 13 de febrer de 2006 fins a la data del present laude. Contra esta resolució arbitral únicament es pot posar recurs d'anul·lació davant de l'Audiència Provincial que haurà de presentar-se en els deu dies següents al de la notificació del laude, o d'aclariment, en els cinc dies següents al de l'expressada notificació. Contra el laude arbitral ferm només cap recurs de revisió, de conformitat amb el que establix la legislació processal per a les sentències processals fermes. El que perquè se'n prenga constància, arxivament i trasllat a les parts firmen els membres de la Junta al lloc i en la data indicats.  
Alacant, 19 de juliol de 2006.. El president: Manuel J. Gálvez.